**Mattias Kenneth Ritola** (s. 14. maaliskuuta 1987 Borlänge) on ruotsalainen jääkiekkoilija, joka pelaa SHL-joukkue Leksands IF:ssä. Hän on pelipaikaltaan laitahyökkääjä. Ritola on pelityyliltään kahden suunnan hyökkääjä. Hän on pelannut aiemmin myös NHL:ssä yhteensä 43 runkosarja- ja kaksi playoff-ottelua tehopistein 4+5=9.

Ura
---

### Seuraura

Ritolan kasvattajaseura on Borlänge HF, jossa hän pelasi kaudella 2002–2003 ensimmäiset ottelunsa aikuistensarjassa, I-divisioonassa. Kaudeksi 2003–2004 Ritola siirtyi Västra Frölunda HC:n junioreihin. Hän pelasi kauden suurimmaksi osaksi Frölundan J20-joukkueessa, mutta osan kaudesta myös J18-joukkueessa. Ritola jakoi tehopisteillä 2+7=9 J18 Allsvenskanin pudotuspelien pistepörssin voiton joukkuetoverinsa Fredrik Petterssonin kanssa. Frölunda voitti kauden päätteeksi J18 Allsvenskanin mestaruuden. Kesken kauden 2004–2005 Ritola siirtyi Frölundan J20-joukkueesta samassa sarjassa pelaavaan Leksands IF:ään. Detroit Red Wings varasi hänet neljännellä kierroksella 103. pelaajana NHL:n varaustilaisuudessa kesällä 2005.

Leksands IF:n miesten joukkue nousi Elitserieniin kaudeksi 2005–2006, jolloin myös Ritola pelasi tulokaskautensa Elitserienissä. Hän teki 30 runkosarja- ja kahdeksassa karsintasarjan ottelussa kolme syöttöpistettä. Osan kaudestaan hän pelasi Leksandin J20-joukkueessa. Leksandin Elitserien-joukkue putosi kauden päätteeksi takaisin HockeyAllsvenskaniin. Kaudella 2006–2007 Ritola pelasi Leksandin J20-joukkueessa sekä saman sarjan IFK Arboga IK:ssa ja sarjatasoa alempana, I-divisioonan Borlänge HF:ssä.

Kesäkuussa 2007 Ritola teki kolmivuotisen tulokassopimuksen Detroit Red Wingsin kanssa. Hän teki kaudella 2007–2008 AHL-joukkue Grand Rapids Griffinsissä 72 runkosarjaottelussa tehopisteet 7+15=22. Ritola pelasi kauden aikana myös kaksi NHL-ottelua, joissa teki yhden syöttöpisteen. Hän pelasi ensimmäisen NHL-ottelunsa 15. maaliskuuta 2008 Nashville Predatorsia vastaan. Detroit voitti kauden päätteeksi Stanley Cupin. Ritola ei pelannut ainuttakaan ottelua NHL:n pudotuspeleissä, mutta sai Stanley Cup -sormuksen ja oli mukana joukkuekuvassa. Kauden 2008–2009 Ritola pelasi kokonaan farmijoukkueessa. Kaudella 2009–2010 hän oli tehopisteillä 19+23=42 Grand Rapidsin kolmanneksi paras pistemies Jan Muršakin kanssa. Ritola pelasi kauden aikana myös viisi runkosarja- ja yhden pudotuspeliottelun NHL:ssä.

Toukokuussa 2010 Ritola teki kolmivuotisen jatkosopimuksen Red Wingsin kanssa, mutta joukkue asetti hänet jo ennen kauden 2010–2011 alkua siirtolistalle, josta Tampa Bay Lightning otti Ritolan lokakuussa. Hän pelasi suurimman osan kaudestaan NHL:ssä tehden 31 runkosarja- ja yhdessä pudotuspeliottelussa tehopisteet 4+4=8. Ritola pelasi ison osan kaudestaan Tampa Bayn farmijoukkueessa Norfolk Admiralsissa ja oli AHL:n kevään 2011 pudotuspeleissä neljällä syötöllään joukkueen paras syöttäjä Matt Fornataron kanssa.

Ritola aloitti kauden 2011–2012 NHL:ssä ja pelasi viisi runkosarjaottelua ilman tehopisteitä. Tämän jälkeen Tampa Bay lähetti hänet farmijoukkueeseen, jolloin Ritola jätti NHL:n ja palasi Ruotsiin. Hän teki kevääseen 2013 asti ulottuvan pelaajasopimuksen Elitserien-joukkue MODO Hockeyn kanssa marraskuussa 2011. Kesken kauden 2014–2015, lokakuussa 2014 Ritola palasi kevääseen 2016 asti ulottuvalla sopimuksella Leksands IF:ään. Hän voitti kevään 2015 Kvalserienissä joukkueen sisäisen tehotilaston lukemalla +4, mutta Leksand putosi kauden päätteeksi kuitenkin Allsvenskaniin.

Helmikuussa 2015 Ritola teki kolmivuotisen jatkosopimuksen Leksandin kanssa, mutta hän jätti Allsvenskaniin pudonneen joukkueen kuitenkin jo samana keväänä ja siirtyi kaudeksi 2015–2016 jatkamaan SHL-uraansa kaksivuotisella sopimusella Skellefteå AIK:n riveihin. Ritola pelasi runkosarjassa loukkaantumisten takia vain 33 ottelua, mutta hän onnistui tekemään lähes piste per peli -tahdilla 32 tehopistettä. Mestarien liigassa Ritola pelasi vain kaksi ottelua. SHL:n kevään 2016 pudotuspeleissä hän jakoi Skellefteån sisäisen pistepörssin voiton John Normanin kanssa tehoilla 5+8=13. Ritola voitti kauden päätteeksi SHL-hopeaa.

Kaudeksi 2016–2017 Ritola siirtyi kaksivuotisella sopimuksella Sveitsin National League A:n Fribourg-Gottéroniin.

### Maajoukkueura

Ritola edusti Ruotsia MM-kilpailuissa vuonna 2016. Yhteensä hän on pelannut 12 A-maaottelua tehden kaksi syöttöpistettä. Ritola teki A-maajoukkuedebyyttinsä Channel One Cupin 15. joulukuuta 2011 Chomutovissa pelatussa avausottelussa Tšekkiä vastaan ja antoi syötön Niklas Perssonin tekemään 2–1-voittomaaliin.

Ritola pelasi myös alle 20-vuotiaiden MM-kilpailuissa vuonna 2006. Hän pelasi myös alle 18-vuotiaiden MM-kilpailuissa vuonna 2005, jolloin Ruotsi voitti pronssia. Ritola pelasi myös U-18 Junior World Cupissa vuonna 2004 voittaen pronssia.

Muuta
-----

Ritolan pikkuveljet Andreas ja Martin pelaavat jääkiekkoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Borlänge HF | Ruotsi I | 25 | 6 | 14 | 20 | – | – | – | – | – | – |
| 2003–2004 | Frölunda HC | SuperElit | 24 | 7 | 4 | 11 | 8 | 5 | 0 | 1 | 1 | 0 |
| 2004–2005 | Frölunda HC | SuperElit | 9 | 2 | 6 | 8 | 6 | – | – | – | – | – | U18 | 7 | 1 | 3 | 4 | 8 |
|  | Leksands IF | SuperElit | 18 | 8 | 10 | 18 | 14 | 5 | 1 | 1 | 2 | 2 |
| 2005–2006 | Leksands IF | SuperElit | 14 | 4 | 2 | 6 | 16 | – | – | – | – | – | JMM | 6 | 2 | 2 | 4 | 2 |
|  | Leksands IF | Elitserien | 30 | 0 | 3 | 3 | 10 | – | – | – | – | – |
| 2006–2007 | Borlänge HF | Ruotsi I | 11 | 4 | 6 | 10 | 14 | – | – | – | – | – |
|  | IFK Arboga IK | Allsvenskan | 3 | 1 | 0 | 1 | 2 | – | – | – | – | – |
|  | Leksands IF | SuperElit | 12 | 5 | 7 | 12 | 16 | – | – | – | – | – |
|  | Leksands IF | Allsvenskan | 23 | 1 | 4 | 5 | 4 | – | – | – | – | – |
| 2007–2008 | Grand Rapids Griffins | AHL | 72 | 7 | 15 | 22 | 62 | – | – | – | – | – |
|  | Detroit Red Wings | NHL | 2 | 0 | 1 | 1 | 0 | – | – | – | – | – |
| 2008–2009 | Grand Rapids Griffins | AHL | 66 | 15 | 27 | 42 | 32 | – | – | – | – | – |
| 2009–2010 | Grand Rapids Griffins | AHL | 73 | 19 | 23 | 42 | 50 | – | – | – | – | – |
|  | Detroit Red Wings | NHL | 5 | 0 | 0 | 0 | 0 | 1 | 0 | 0 | 0 | 0 |
| 2010–2011 | Tampa Bay Lightning | NHL | 31 | 4 | 4 | 8 | 11 | 1 | 0 | 0 | 0 | 0 |
|  | Norfolk Admirals | AHL | 17 | 8 | 19 | 27 | 8 | 4 | 1 | 4 | 5 | 0 |
| 2011–2012 | Tampa Bay Lightning | NHL | 5 | 0 | 0 | 0 | 6 | – | – | – | – | – |
|  | MODO Hockey | Elitserien | 35 | 7 | 13 | 20 | 30 | 6 | 1 | 1 | 2 | 8 |
| 2012–2013 | MODO Hockey | Elitserien | 50 | 11 | 13 | 24 | 12 | 5 | 2 | 1 | 3 | 4 |
| 2013–2014 | MODO Hockey | SHL | 38 | 7 | 11 | 18 | 26 | 2 | 1 | 0 | 1 | 0 |
| 2014–2015 | MODO Hockey | SHL | 10 | 2 | 2 | 4 | 12 | – | – | – | – | – |
|  | Leksands IF | SHL | 42 | 10 | 22 | 32 | 18 | – | – | – | – | – |
| 2015–2016 | Skellefteå AIK | SHL | 33 | 9 | 23 | 32 | 16 | 16 | 5 | 8 | 13 | 10 | MM | 8 | 0 | 1 | 1 | 2 |
| 2016–2017 | Fribourg-Gottéron | NLA | 10 | 2 | 2 | 4 | 12 | – | – | – | – | – |
|  | Leksands IF | SHL | 16 | 1 | 6 | 7 | 6 | – | – | – | – | – |
| 2017–2018 | Leksands IF | Allsvenskan | 47 | 16 | 17 | 33 | 30 | – | – | – | – | – |
| 2018–2019 | Leksands IF | Allsvenskan | 11 | 2 | 7 | 9 | 0 | – | – | – | – | – |
| 2019–2020 | Leksands IF | SHL | 47 | 8 | 9 | 17 | 42 | – | – | – | – | – |
| 2020–2021 | Leksands IF | SHL | 23 | 5 | 7 | 12 | 4 | 4 | 0 | 2 | 2 | 2 |
| 2021–2022 | Leksands IF Loukkaantunut | SHL | 0 | 0 | 0 | 0 | 0 | – | – | – | – | – |
| 10 kautta | yhteensä | Elitserien/SHL | 324 | 60 | 109 | 169 | 176 | 33 | 9 | 12 | 21 | 24 |
| 4 kautta | yhteensä | AHL | 228 | 50 | 83 | 133 | 152 | 12 | 1 | 6 | 7 | 0 |
| 4 kautta | yhteensä | NHL | 43 | 4 | 5 | 9 | 17 | 2 | 0 | 0 | 0 | 0 |
| 3 kautta | yhteensä | Allsvenskan | 84 | 20 | 28 | 48 | 36 | – | – | – | – | – |

Lähteet
-------

* Mattias Ritola The Internet Hockey Databasessa (englanniksi)
* Mattias Ritola Legends of Hockey -sivustolla (englanniksi)
* Mattias Ritola *Elite Prospects*. Everysport Media Group AB.  (englanniksi)

### Viitteet

1. 1 2  Bergman, Mårthen: Lycka till "Ritto" – Du är alltid välkommen tillbaka  28.4.2015. LIFnews. Viitattu 5.6.2016. (ruotsiksi)
2. 1 2 3 4 5 6 7 8 9  Mattias Ritola *Elite Prospects*. Everysport Media Group AB.  (englanniksi)
3. ↑  Eurohockey
4. 1 2  Mattias Ritola Legends of Hockey -sivustolla (englanniksi)
5. ↑  Wings sign Ritola to three-year deal  19.5.2010. Detroit Red Wings. Viitattu 6.2.2012. (englanniksi)
6. ↑  Bodin, Uffe: Yzerman plockade upp svensken *Hockeysverige.se*.  5.10.2010. NewsMe. Viitattu 6.2.2012. (ruotsiksi)[vanhentunut linkki]
7. ↑  Erlendsson, Erik: Lightning notes: RW Ritola, team part ways  9.11.2011. Tampa Bay Online. Viitattu 6.2.2012. (englanniksi)
8. ↑  Pettersson, Robert: Hannula ut – Ritola in *Hockeysverige.se*.  10.11.2011. NewsMe. Viitattu 6.2.2012. (ruotsiksi)[vanhentunut linkki]
9. ↑  Mattias Ritola återvänder till Leksands IF  13.10.2014. Leksands IF. Viitattu 24.12.2014. (ruotsiksi)
10. ↑  Treårskontrakt till Mattias Ritola  19.2.2015. Leksands IF. Viitattu 23.2.2016. (ruotsiksi)
11. ↑  Hägglund, Anna: Ritola till Skellefteå AIK  28.4.2015. Skellefteå AIK Hockey. Viitattu 23.2.2016. (ruotsiksi)
12. ↑  [controller=GotteronNews&tx\_gotteronnews\_gotteronnewsdetail[action]=detail&tx\_gotteronnews\_gotteronnewsdetail[news]=2502&cHa Mattias Ritola (SWE) pour 2 saisons avec Fribourg-Gottéron]  31.5.2016. HC FRIBOURG-GOTTÉRON SA. Viitattu 5.6.2016. (ranskaksi)
13. ↑  Tässä Ruotsin joukkue Moskovan-turnaukseen – Neljä debytanttia *Leijonat.fi*.  7.12.2011. Suomen Jääkiekkoliitto. Viitattu 6.2.2012. [vanhentunut linkki]
14. ↑  Czech Republic – Sweden (Actions) (englanniksi)